b'\n_START_ARTICLE_\nEvangeli\xc4\x8danska cerkev, Bodonci\n_START_SECTION_\nZgodovina\n_START_PARAGRAPH_\nPredhodnici dana\xc5\xa1nje cerkve sta bili dve. Obe sta stali na bodonskem hribu. Prva je bila lesena in 12. junija 1792 jo je dal v upravljanje evangeli\xc4\x8danom grof Peter Szapary._NEWLINE_Drugo - zidano, z zvonikom so dokon\xc4\x8dali leta 1800. Gradbena dela je vodil S\xc3\xa1muel Leitner iz mad\xc5\xbearskega Kermendina (K\xc3\xb6rmend). Renovirali so jo leta 1860 in tako prenovljeno je 21. oktobra 1860 blagoslovil superintendent Mat\xc3\xa9 Haubner. V njej je bila zadnja bo\xc5\xbeja slu\xc5\xbeba 3. aprila 1899, ker se je cerkvena ob\xc4\x8dina odlo\xc4\x8dila za gradnjo nove.\n_START_SECTION_\nSedanja cerkev\n_START_PARAGRAPH_\nZ gradnjo so za\xc4\x8deli 20. aprila 1899 in sicer z lastnim delom, kon\xc4\x8dana je bila 10. decembra istega leta, ko jo je blagoslovil \xc5\xa1kof Ferenc Gyur\xc3\xa1tz._NEWLINE_Na\xc4\x8drt za cerkev je naredil arhitekt Daniel Placotta iz Budimpe\xc5\xa1te. V notranjosti je tloris podoben srednjeve\xc5\xa1kim bazilikam. Ima eno glavno in dve stranski ladji. Na osmih stebrih je obokan ope\xc4\x8dni strop kupolaste oblike. Kor (balkon) je ne le ob orglah, ampak tudi nad obema stranskima ladjama. Zunaj so po sredini razdeljena visoka okna, ki so zgoraj zaokro\xc5\xbeena. Oltar je lesen, izdelal pa ga je mizarski mojster Ferencz Kuras iz Radgone. Oltarska slika (olje na platno) je delo neznanega avtorja, predstavlja pa Jezusa na Oljski gori. Nad oltarjem je lesena pri\xc5\xbenica s streho. Enomanualne orgle so mehanske, 9-registrske, kupljene leta 1872 in dokon\xc4\x8dno obnovljene leta 1990.'